един от използваните от производителя износител лицензи по схемата AAS не е бил приключен. Освен това производителят износител не е разполагал с изисквания регистър на потреблението, проверен от външен експерт-счетоводител. Поради това въпреки обясненията на производителя износител, че потреблението на материалите за влагане се отчита въз основа на неговите показатели на потреблението, той не бе в състояние да покаже каквито и да е допълнения 4H за своите лицензи по схемата AAS.
 3.1.4. Заключение относно AAS
 (55)
 Освобождаването от вносни мита е субсидия по смисъла на член 3, параграф 1, буква а), подточка ii) и член 3, параграф 2 от основния регламент, т.е. представлява финансово участие на правителството на Индия, тъй като намалява приходите от мита, които иначе биха били дължими, и от него произтичат ползи за разследвания износител, тъй като по този начин се подобрява неговата ликвидност.
 (56)
 Освен това физическият износ по AAS зависи по закон от извършването на износ и следователно се разглежда като специфичен и подлежащ на изравнителни мерки съгласно член 4, параграф 4, първа алинея, буква а) от основния регламент. Без поемане на задължение за износ никое дружество не може да получава ползи по тази схема.
 (57)
 Подсхемата, използвана в настоящия случай, не може да се разглежда като допустима схема за възстановяване на мита или като схема за възстановяване за заместители по смисъла на член 3, параграф 1, буква а), подточка ii) от основния регламент. Тя не съответства на правилата, установени в буква и) от приложение I, в приложение II (определение и правила за възстановяване) и в приложение III (определение и правила за възстановяване за заместители) към основния регламент. Правителството на Индия не е приложило по ефективен начин система за проверка или процедура, с която да се потвърди дали и в какви количества са били потребявани материали за влагане в производството на изнасяния продукт (точка 4 от приложение II към основния регламент и, в случай на схеми за възстановяване за заместители, раздел II, точка 2 от приложение III към основния регламент). Също така се счита, че нормите SION за продукта, предмет на прегледа, не са били достатъчно точни и че те сами по себе си не могат да представляват система за проверка на действителното потребление, тъй като естеството на тези стандартни норми не дава възможност на правителството на Индия да провери с достатъчна точност какво количество материали за влагане е потребено за производството на продукта, предназначен за износ. Освен това правителството на Индия не е провело други проверки въз основа на действителното потребление на материали за влагане, макар това по принцип да се изисква в случаите, в които няма ефективно прилагана система за проверка (точка 5 от приложение II и раздел II, точка 3 от приложение III към основния регламент).
 (58)
 Следователно тази подсхема подлежи на изравнителни мерки.
 3.1.5. Изчисляване на размера на субсидията
 (59)
 Поради липсата на допустими системи за възстановяване на мита или за възстановяване за заместители Комисията провери нивото на действително потребление на съответните материали за влагане. Комисията установи, че нивото на действително потребление е малко под това на нормите SION. Въпреки че